CELEX: 32022D0181
Language: ro
Date: 2022-02-09 00:00:00
Title: Decizia de punere în aplicare (UE) 2022/181 a Comisiei din 9 februarie 2022 de modificare a Deciziei de punere în aplicare (UE) 2021/260 în ceea ce privește anumite deplasări între statele membre sau părți ale acestora a animalelor acvatice care fac obiectul unor măsuri naționale și a anexei I la aceasta în ceea ce privește statutul Irlandei referitor la virusul herpetic al stridiilor 1 μvar (OsHV-1 μvar) (Text cu relevanță pentru SEE)

10.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 29/40
               
            
         DECIZIA DE PUNERE ÎN APLICARE (UE) 2022/181 A COMISIEI
         din 9 februarie 2022
         de modificare a Deciziei de punere în aplicare (UE) 2021/260 în ceea ce privește anumite deplasări între statele membre sau părți ale acestora a animalelor acvatice care fac obiectul unor măsuri naționale și a anexei I la aceasta în ceea ce privește statutul Irlandei referitor la virusul herpetic al stridiilor 1 μvar (OsHV-1 μvar)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 226 alineatul (3),
         întrucât:
         
                     (1)
                  
                  
                     Decizia de punere în aplicare (UE) 2021/260 a Comisiei (2) stabilește listele cu statele membre și părți ale acestora care sunt considerate indemne de anumite boli ale animalelor acvatice, care nu sunt enumerate la articolul 9 alineatul (1) litera (d) din Regulamentul (UE) 2016/429, sau care fac obiectul unui program de eradicare a bolilor respective.
                  
               
                     (2)
                  
                  
                     În special, articolul 4 din Decizia de punere în aplicare (UE) 2021/260 stabilește condițiile în care animalele acvatice din speciile susceptibile la astfel de boli pot fi deplasate între statele membre sau părți ale acestora, inclusiv cerința ca aceste animale să provină dintr-un stat membru sau dintr-o parte a unui stat membru care este enumerat(ă) ca fiind indemn(ă) de bolile respective.
                  
               
                     (3)
                  
                  
                     Cu toate acestea, standardele Organizației Mondiale pentru Sănătatea Animalelor (OIE) (3) și experiența practică indică faptul că nu este întotdeauna necesar, din punctul de vedere al sănătății animale, ca animalele acvatice vii și gameții acestora să provină dintr-o zonă indemnă de boală dacă sunt destinate unei zone care este deja indemnă de boală sau face obiectul unui program de eradicare. În anumite cazuri și în ceea ce privește anumite boli, carantina animalelor acvatice într-o unitate de acvacultură care a fost autorizată în conformitate cu Regulamentul delegat (UE) 2020/691 al Comisiei (4), dezinfectarea ouălor sau păstrarea animalelor acvatice în apă cu o anumită salinitate în condiții prescrise poate fi adecvată pentru a atenua riscul de apariție a bolii.
                  
               
                     (4)
                  
                  
                     Prin urmare, este oportun să se modifice Decizia de punere în aplicare (UE) 2021/260 pentru a ține seama de astfel de măsuri de atenuare a riscurilor și pentru a facilita comerțul în condiții de siguranță cu aceste mărfuri.
                  
               
                     (5)
                  
                  
                     De asemenea, Irlanda a solicitat Comisiei să elimine „Compartimentul 5: Bertraghboy and Galway Bays”, din lista compartimentelor indemne de virusul herpetic al stridiilor 1 μvar (OsHV-1 μvar) din Irlanda și modificarea în consecință a anexei I la Decizia de punere în aplicare (UE) 2021/260. Această cerere a fost făcută mai degrabă din motive comerciale decât din cauza apariției unui focar de boală.
                  
               
                     (6)
                  
                  
                     Prin urmare, Decizia de punere în aplicare (UE) 2021/260 trebuie modificată în consecință.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2021/260 se modifică după cum urmează:
            
                        1.
                     
                     
                        Articolul 4 se înlocuiește cu următorul text:
                        
                           „Articolul 4
                           Circulația între statele membre sau părți ale acestora a animalelor acvatice din specii susceptibile de boală care fac obiectul unor măsuri naționale, inclusiv al unor programe de eradicare
                           
                              (1)   Animalele acvatice din speciile susceptibile la o anumită boală enumerată în coloana a doua din anexa III sunt transportate către statele membre sau părți ale acestora care sunt enumerate în a doua și a patra coloană din tabelele din anexele I sau II numai dacă:
                              
                                          (a)
                                       
                                       
                                          provin dintr-un stat membru sau dintr-o parte a unui stat membru care este enumerat(ă) în a doua și a patra coloană a tabelului din anexa I ca fiind indemn(ă) de boala în cauză;
                                       
                                    
                                          (b)
                                       
                                       
                                          sunt însoțite de un certificat oficial eliberat de autoritatea competentă din statul membru de origine, întocmit în conformitate cu un model corespunzător de certificat de sănătate animală prevăzut în capitolele 1, 2, 3 sau 5 din anexa I la Regulamentul de punere în aplicare (UE) 2020/2236 al Comisiei (5), specificând garanțiile relevante pentru măsurile naționale specifice în cauză.
                                       
                                    
                           
                              (2)   Prin derogare de la alineatul (1) litera (a), animalele acvatice din speciile susceptibile la o anumită boală enumerată în coloana a doua din anexa III pot fi transportate către statele membre sau părți ale acestora care sunt enumerate în a doua și a patra coloană din tabelele din anexele I sau II dacă:
                              
                                          (a)
                                       
                                       
                                          în cazul animalelor acvatice sălbatice, au fost supuse carantinei într-o unitate de acvacultură care a fost autorizată în conformitate cu articolul 15 din Regulamentul delegat (UE) 2020/691 (*1);
                                       
                                    
                                          (b)
                                       
                                       
                                          în cazul statelor membre sau al părților acestora care fac obiectul unor măsuri naționale pentru infecția cu Gyrodactylus salaris:
                                          
                                                      (i)
                                                   
                                                   
                                                      imediat înainte de deplasare, animalele acvatice au fost ținute în condițiile prevăzute în capitolul 10.3. articolul 10.3.8. punctul (2) din Codul sanitar pentru animale acvatice al Organizației Mondiale pentru Sănătatea Animalelor (OIE) (*2);
                                                   
                                                
                                                      (ii)
                                                   
                                                   
                                                      icrele de pește au fost dezinfectate și ulterior păstrate în condițiile stabilite în capitolul 10.3. articolul 10.3.8. punctul (3) din Codul sanitar pentru animale acvatice al OIE.
                                                   
                                                
                                    
                        
                        
                           (*1)  Regulamentul delegat (UE) 2020/691 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele pentru unitățile de acvacultură și transportatorii de animale acvatice (JO L 174, 3.6.2020, p. 345)."
                        
                        
                           (*2)  OIE Aquatic Animal Health Code (Codul sanitar pentru animale acvatice al OIE), 2021, ediția a 23-a.”"
                        
                     
                  
                        2.
                     
                     
                        În anexa I, în rândul referitor la virusul herpetic al stridiilor 1 μvar (OsHV-1 μvar), rubrica referitoare la Irlanda se înlocuiește cu textul din anexa la prezenta decizie.
                     
                  
         
            Articolul 2
            Prezenta decizie intră în vigoare în a treia zi de la data publicării în Jurnalul Oficial al Uniunii Europene.
         
         
            Adoptată la Bruxelles, 9 februarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 84, 31.3.2016, p. 1.
         
            (2)  Decizia de punere în aplicare (UE) 2021/260 a Comisiei din 11 februarie 2021 de aprobare a măsurilor naționale menite să limiteze impactul anumitor boli ale animalelor acvatice în conformitate cu articolul 226 alineatul (3) din Regulamentul (UE) 2016/429 al Parlamentului European și al Consiliului și de abrogare a Deciziei 2010/221/UE a Comisiei (JO L 59, 19.2.2021, p. 1).
         
            (3)  OIE Aquatic Animal Health Code (Codul sanitar pentru animale acvatice al OIE), 2021, ediția a 23-a.
         
            (4)  Regulamentul delegat (UE) 2020/691 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele pentru unitățile de acvacultură și transportatorii de animale acvatice (JO L 174, 3.6.2020, p. 345).
         
            (5)  Regulamentul de punere în aplicare (UE) 2020/2236 al Comisiei din 16 decembrie 2020 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală pentru intrarea în Uniune și circulația în interiorul Uniunii a transporturilor de animale acvatice și de anumite produse de origine animală derivate din animale acvatice, certificarea oficială privind astfel de certificate și de abrogare a Regulamentului (CE) nr. 1251/2008 (JO L 442, 30.12.2020, p. 410).
      
      
         
            ANEXĂ
            
               
                           „Virusul herpetic al stridiilor 1 μvar (OsHV-1 μνar)
                        
                        
                           Irlanda
                        
                        
                           IE
                        
                        
                           Compartimentul 1: Golful Sheephaven
                           Compartimentul 3: Golfurile Killala, Broadhaven și Blacksod
                           Compartimentul 4: Golful Streamstown
                           Compartimentul A: incubatorul din Golful Tralee”